Csongrád Város Polgármesterétől



## 

## Száma: FJL/456-1/2023

## Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2023. május 25-i ülésére**

Tárgy: a CSONGRÁDI VENDÉGVÁRÓ Szolgáltató Szociális Szövetkezet 2022. évi beszámolója

A CSONGRÁDI VENDÉGVÁRÓ Szolgáltató Szociális Szövetkezet elkészítette a 2022. évi beszámolóját, melyet az előterjesztés mellékleteként csatoltunk.

1. Egyszerűsített éves beszámoló mérleg
2. „A” változat és eredménykimutatás összköltség eljárással.

A szövetkezet alaptevékenysége a Vendégváró apartmanok és a Bökényi Szolgáltatóház üzemeltetése.

A Vendégváró Szövetkezet gazdálkodásáról készült beszámoló alapján: a 2022. december 31-i mérleg főösszege: 59.869 eFt, nettó árbevétele: 10.252 eFt, adózott eredménye: -2.135,- eFt (veszteség) A szövetkezet árbevétele az előző évhez képest mintegy 2 millió forinttal nőtt. Építőpari tevékenységet a szövetkezet 2022. évben már nem végzett, bevételei az alaptevékenységéből (szálláshely és ingatlan üzemeltetés) származik. A szövetkezet anyagjellegű költségei közel 2 millió forinttal nőttek, személyi költségei jelentősen, 5 millió forinttal csökkentek, aminek oka, hogy tevékenységüket 2-3 fő foglalkoztatása mellett végzik.

A Szövetkezet 2022. évben a Foglalkoztatási Alapból támogatásban már nem részesült. Tevékenységéhez az előző évekhez képest lényegesen kevesebb önkormányzati támogatást igényelt. A 2022. évi önkormányzati működési támogatás összege: 2.974 e Ft volt.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta az „CSONGRÁDI VENDÉGVÁRÓ Szolgáltató Szociális Szövetkezet 2022. évi beszámolója” tárgyú előterjesztést és az alábbi döntést hozza.

A Képviselő-testület a CSONGRÁDI VENDÉGVÁRÓ Szolgáltató Szociális Szövetkezet előterjesztés 1. számú melléklete szerinti 2022. évi beszámolóját elfogadásra javasolja.

Felkéri Igazgató Elnököt, hogy a közzététel érdekében szükséges intézkedéseket tegye meg.

Határidő: 2022. évi egyszerűsített beszámoló cégbírósághoz történő benyújtása: 2023.05.31.

Felelős: Benke Ágnes Igazgató Elnök

Erről értesítést kapnak:

1. A Képviselő-testület tagjai,
2. Fejlesztési és Üzemeltetési Iroda és általa
3. Csongrádi Vendégváró Szolgáltató Szociális Szövetkezet
4. Irattár

Csongrád, 2023. május 16.

Bedő Tamás

polgármester